da da da en da en da da en en en da da en da en da en da en da en da da da da en da da da en da da en da en da en da en en en nb
PuchKlub Danmark - Johnny Jensen og de 3 kammerater fra 1976 med VZ50''erne
Johnny Jensen og de 3 kammerater med deres PUCH VZ50'ere
I må gerne bruge denne lille historie fra en svunden tid, men en rigtig dejlig tid.
Desværre er kvaliteten af billedet ikke helt up to date - men det er jo også taget i 1976.
Her er så min lille anekdote.
På billedet er vi 4 Knejter, som det ses, 4 VZ 50ére på stribe. I vores del af landet skulle man have læderjakke, og det havde jeg også, blot ikke denne uge her hvor vi var på ferie i Skallerupklit i Nordjylland.
Det, der er min historie, er følgende:
Jeg troede at den længste dag var den de kaldte D-dag i Frankrig 1944. MEN det var det ikke, det var derimod den 2 Oktober 1976.
Jeg var hjemme fra skole, og ventede på at min far fik fri fra arbejde kl 1600, hold da helt k… hvor tiden sneglede sig afsted. Jeg skulle ned til PIVEREN, (AP. Andersen & Søn) og hente min sprit nye PUCH VZ50.
Arne hed ham der havde butikken. Han havde været samme sted henne på en week-end tur, hvor også mine forældre var til fest - og Arne var kommet til at tabe en flaske øl ned på køleren af min Fars AUDI 60 - og det fik jeg glæde af, da jeg skulle hente min sprit nye PUCH.
Det lød cirka sådan her:
Min far sagde: "Johnny ville du gerne have en forkromet forskærm på?"
Jeg svarede hurtigt: "Ja da, fint." - "Er det et problem Arne?"
"Neej - det er ok." sagde Arne.
"Vil du også have et højt djævlestyr på?"
Jeg svarede hurtigt: "Ja far, fint." - "Er det et problem Arne?"
"Ville du også have en tankmåtte på
"Ja far, fint." - og så var det Arne sagde, "Så er det sgu også det sidste i får, der var jo ikke noget at se på køleren af din bil efter det med flasken!" "Nej Arne og vær du glad for det!"
Jeg fik det hele monteret med det samme og drog glad afsted. Min far og Arne skiltes dog i al fredelighed, selv om Arne nok var vredet lidt for meget.